32 - SCHMIDT KÁROLY 
Szurduktól egy 34 m hosszú, a talajvízbe fulladt táró van, mely egy majd- 
nem vízszíntes 1 méter vastag széntelepet ért el. A telepet egy 25 em-es 
közfekvet két félre osztja. 3. A Kraic-völgy északi lejtőjén szintén lát- 
ható egy szénkibúvás. 
Valószinűleg a II. övhöz tartoznak : 
1. Tihótól nyugatra, a Dumbrava-hegy keleti lejtőjén KocH A. sze- 
rint egy gyenge telep van. 2. A kiskeresztesi völgy déli lejtőjén há- 
rom táróval egy mintegy másfél kilométernyi hosszban kibúvó körülbelül 
1 m vastag telepet tártak fel. A középső táró 96 m hosszú. A telep 
gyengén délfelé dől és kissé ívelten meghajlott, fedőjét egy hatalmas 
homokkőlap képezi. A táróban és az oldalvágatokban az egészséges szén 
közfekvetek nélkül 1 m vastag. 3. Mintegy 500 méternyire délre az em- 
lített tárótól a kiskeresztesi völgy patakjának déli partján kissé dél felé 
dülő fehér homokkövek és szürke agyagos homokkövek vannak feltárva, 
melyek szintén egy széntelepet zárnak be, amely a kibúvásban erősen 
el van mállva. A kiskeresztesi bányatelep képét az 5. ábra mutatja. 
A IV. övhöz tartozik: 1. Farkasmezőnél a Valea Agrisiuluiban egy 
tárót hajtottak palás szénre. 2. A Tihotól délkeletre fekvő hegyoldalon 
jelenleg palásszenet fejtenek, mely kb. 60—80 em vastag tömör telepet 
képez. 3. A szalonai völgy jobb oldalán a Valea gruguitjének nevezett 
mellékvölgyben egy szabálytalan alakú, részben palás, homokkő között 
fekvő telep van feltárva 20—60 em vastagságban. 
Technikai jelentőséggel elsősorban a kiskeresztesi völgy déli lejtő- 
jén feltárt telep bir (III. öv). A fejtési viszonyok igen kedvezőek, a 
telep fedőjét szilárd homokkő képezi. 
Általában ki kell emelnem, hogy az összes itt felsorolt barnaszén- 
előfordulások, a telepek csekély vastagságánál fogva, csak lokális ki- 
nyerést engednek meg. A fejtés a jó kibúvások helyén minden nehézség 
nélkül táróval kezdhető meg és nem igényel nagy befektetéseket. 
A kutatások mai állásánál nem lehet megbízható adatokat megadni 
a zártkutatmányokkal lefoglalt területen levő fejthető szénmennyiségről. 
Ez csak egy részletes geológiai felvétel kapcsán volna eszközölhető, az 
egyes kibúvások pontos sztratigrafiai azonosításával. 
Minthogy azonban a szén vizszintes településben több helyütt 
kibúvik a völgyoldalakon, a" művelés kezdőpontjai természetszerűen 
megvannak adva és a táróművelés minden továbbiak nélkül meg- 
kezdhető. 
Kelt Baselben, 1907 január hó 9-én. 
